pythainlp/thai-wiki-dataset-v4 huggingface dataset:
ปินากี ฐากุร

ปินากี ฐากุร (21 เมษายน ค.ศ. 1959 — 3 มกราคม ค.ศ. 2019) เป็นกวีชาวเบงกอล
ประวัติ.
ฐากุรเกิดที่รัฐเบงกอลตะวันตก เรียนวิศวกรรมศาสตร์ แต่มีความหลงใหลในการแต่งบทกวี กวีบทแรกของฐากุรได้รับการเผยแพร่ลงนิตยสาร อูซินนาร์ในปี ค.ศ. 1974 ฐากุรเสียชีวิตจากโรคมาลาเรียในสมองเมื่อวันที่ 3 มกราคม ค.ศ. 2019 ด้วยวัย 59 ปี
ก็อง ซ็อม-อล

สมเด็จเจ้าฟ้าวัง ก็อง ซ็อม-อล (;1 พฤศจิกายน ค.ศ. 1929 – 2 กันยายน ค.ศ. 2024) เป็นนักการเมืองชาวกัมพูชาซึ่งดำรงตำแหน่งรัฐมนตรีประจำสำนักพระราชวังตั้งแต่ ค.ศ. 1998 ถึง 2024 โดยก่อนหน้านี้เขาเคยดำรงตำแหน่งเป็นรัฐมนตรีว่าการกระทรวงกสิกรรม การป่าไม้ และการประมงระหว่าง ค.ศ. 1986 ถึง 1989 ซ็อม-อลเป็นสมาชิกของพรรคประชาชนกัมพูชาและเคยได้รับเลือกเป็นผู้แทนในรัฐสภาจากจังหวัดกำปงฉนังเมื่อปี 2003 
สมเด็จเจ้าฟ้าวัง ก็อง ซ็อม-อล ถึงแก่พิราลัยเมื่อวันที่ 2 กันยายน ค.ศ. 2024 สิริอายุ 94 ปี
ฮุน มานี

ฮุน มานี (หุน มานี; เกิดเมื่อวันที่ 27 พฤศจิกายน ค.ศ. 1982) เป็นนักการเมืองชาวกัมพูชาที่ดำรงตำแหน่งรองนายกรัฐมนตรีกัมพูชาตั้งแต่ ค.ศ. 2024 และรัฐมนตรีว่าการกระทรวงข้าราชการพลเรือนตั้งแต่ ค.ศ. 2023 เขาเป็นสมาชิกรัฐสภากัมพูชา ผู้แทนราษฎรจากจังหวัดกำปงสปือใน ค.ศ. 2013 ถึง 2023 ปัจจุบันยังครองตำแหน่งประธานสหภาพยุวชนกัมพูชา
ชีวิตช่วงต้น.
มานีเกิดในวันที่ 27 พฤศจิกายน ค.ศ. 1982. เขาเป็นลูกชายคนสุดท้ายของฮุน เซน อดีตนายกรัฐมนตรี กับฮุน มาแณต พี่ชายที่ดำรงตำแหน่งนายกรัฐมนตรีใน ค.ศ. 2024 เขาได้รับปริญญาตรีจากมหาวิทยาลัยฮอฟสตราที่ประเทศสหรัฐ และปริญญาโทจากมหาวิทยาลียเมลเบิร์นที่ประเทศออสเตรเลีย เขายังได้ปริญญาโทอีกใบจาก National Defense University ในประเทศสหรัฐ
ชีวิตส่วนตัว.
เขาสมรสกับ Yim Chhay Lin ลูกสาวของอดีตรัฐมนตรีช่วยว่าการกระทรวงพัฒนาชนบท ยึม ไฉลี
รางวัล.
มานีได้รับรางวัลปัทมาศรีจากประเทศอินเดียใน ค.ศ. 2018 จากงานของเขาในกิจการสาธารณะ
เวง สาคร

เวง สาคร (เกิดเมื่อวันที่ 5 สิงหาคม ค.ศ. 1960) เป็นรัฐมนตรีว่าการกระทรงเกษตร ทรัพยากรธรรมชาติ และการประมงแห่งประเทศกัมพูชา ตั้งแต่วันที่ 5 เมษายน ค.ศ. 2016 และเป็นผู้แทนราษฎรจากจังหวัดกัมปงจาม ตั้งแต่วันที่ 5 กันยายน ค.ศ. 2018 จนถึงวันที่ 18 กันยายน ค.ศ. 2018
วาอิล นาดิร อัลฮัลกี

วาอิล นาดิร อัลฮัลกี (เกิด 4 กุมภาพันธ์ ค.ศ. 1964) เป็นนักการเมืองชาวซีเรีย เคยดำรงตำแหน่งนายกรัฐมนตรีซีเรียตั้งแต่ ค.ศ. 2012 จนถึง 2016 ก่อนหน้านี้เคยดำรงตำแหน่งรัฐมนตรีว่าการกระทรวงสาธารณสุข ตั้งแต่ ค.ศ. 2011 จนถึง 2012 เขาได้รับการแต่งตั้งเป็นนายกรัฐมนตรีในวันที่ 9 สิงหาคม ค.ศ. 2012
ชีวิตช่วงต้นและการศึกษา.
อัลฮัลกีเกิดที่เมืองญาซิม ประเทศซีเรีย ครอบครัวของอัลฮัลกีนับถือศาสนาอิสลาม นิกายซุนนี อัลฮัลกีจบการศึกษาปริญญาตรีที่มหาวิทยาลัยดามัสกัส สาขาวิศวกรรมศาสตร์ ในปี ค.ศ. 1987 และปริญญาโทที่มหาวิทยาลัยดามัสกัส สาขาสูติศาสตร์และนรีเวชศาสตร์ใน ค.ศ. 1991
ชีวิตส่วนตัว.
อัลฮัลกี มีบุตรทั้งสิ้น 4 คน ลูกสาวคนเดียว และลูกชาย 3 คน
อุมัร อิบรอฮีม เฆาะลาวันญี

อุมัร อิบรอฮีม เฆาะลาวันญี (เกิดเมื่อ ค.ศ. 1954) เป็นนักการเมืองชาวซีเรียที่ดำรงตำแหน่งรักษาการนายกรัฐมนตรีซีเรียในเดือนสิงหาคม ค.ศ. 2012 หลังการแปรพักตร์ของริยาฎ ฟะรีด ฮิญาบ
ชีวิตช่วงต้นและการศึกษา.
เฆาะลาวันญีเกิดเมื่อ ค.ศ. 1954 จากครอบครัวซุนนีที่เขตผู้ว่าการฏ็อรฏูส เขาได้รับปริญญาสาขาวิศวกรรมโยธาจากมหาวิทยาลัยติชรีนใน ค.ศ. 1978
จอร์จ แชมเบอส์

จอร์จ มิเชล แชมเบอส์ (4 ตุลาคม ค.ศ. 1928 – 4 พฤศจิกายน ค.ศ. 1997) เป็นนายกรัฐมนตรีประเทศตรินิแดดและโตเบโก คนที่ 2 โดยดำรงตำแหน่งตั้งแต่วันที่ 30 มีนาคม ค.ศ. 1981 จนถึงวันที่ 18 ธันวาคม ค.ศ. 1986 สังกัดพรรคขบวนการประชาชนแห่งชาติ ซึ่งก่อนหน้านี้เคยดำรงตำแหน่ง รัฐมนตรีว่าการกระทรวงการคลัง, ที่อยู่อาศัย, การศึกษา, การวางแผน, การคมนาคมและการเกษตร
ยุทธการที่นากาชิโนะ

ยุทธการนากาชิโนะ (長篠の戦い "Nagashino no Tatakai") เป็นการรบที่ทหารม้าตระกูลทาเคดะเข้าโจมตีปราสาทนากาชิโนะของตระกูลโทกุงาวะ ในช่วงวันที่ 22 มิถุนายน อิเอยาสุได้ทำการส่งตัวโทริอิ ซุนีมงไปขอความช่วยเหลือจากโอดะ แต่ถูกทหารทาเคดะจับกุมและถูกประหาร
โอดะ โนบุนากะจึงรีบส่งทหารเข้ามาช่วยเหลือโทกุงาวะ อิเอยาสุ และโนบุนากะได้ทำการใช้กลยุทธ์ปืนไฟทำการโจมตีทหารม้าทาเคดะจนทหารม้าทาเคดะแตกพ่าย ทางด้านทาเคดะ คัตสึโยรินั้นหนี่กลับแคว้นคาอิอย่างบอบช้ำ ในการรบครั้งนี้ทำให้ชื่อเสียงของทหารม้าฟุริงคะซันถูกบั่นทอนโดยโอดะ โนบุนากะ
เหตุการณ์หลังจากยุทธการนากาชิโนะ.
หลังยุทธการนากาชิโนะ อำนาจทางการทหารของตระกูลทาเคดะนั้นลดลงไปมาก จนถึงวันที่ 3 เมษายน ค.ศ.1582 ตระกูลทาเคดะก็ล่มสลายพร้อมกับการตายของทาเคดะ คัตสึโยริในยุทธการเท็นโมคุซัน
ในสมัยใหม่.
ภาพยนตร์เรื่อง คาเกมูชา ในปี ค.ศ.1980 ที่กำกับการแสดงโดย อะคิระ คุโรซาว่า แสดงฉากการรบที่นากาชิโนะในช่วงปลายของภาพยนตร์
ในเกมวางแผน ผู้เล่นจะได้เล่นเป็นกองทัพของโอดะ โนบุนากะ
สรานนท์ อนุอินทร์

สรานนท์ อนุอินทร์ (เกิด 24 มีนาคม พ.ศ. 2537) เป็นนักฟุตบอลชาวไทย ปัจจุบันเล่นในตำแหน่งผู้รักษาประตูให้กับบีจี ปทุม ยูไนเต็ด ในไทยลีก และทีมชาติไทย
บิชเวชวาร์ พราซาด คอยราลา

บิชเวชวาร์ พราซาด คอยราลา (8 กันยายน ค.ศ. 1914 – 21 กรกฎาคม ค.ศ.1982), รู้จักกันในชื่อ บี. พี. คอยราลา เป็นนักการเมืองชาวเนปาล เคยดำรงตำแหน่งนายกรัฐมนตรีคนที่ 22 แห่งประเทศเนปาลตั้งแต่วันที่ 27 พฤษภาคม ค.ศ. 1959 จนถึงวันที่ 15 ธันวาคม ค.ศ. 1960 สังกัดพรรคเนปาลคองเกรส
โลโช เชริง

โลโช เชริง (เกิด 10 พฤษภาคม ค.ศ. 1969) เป็นนักการเมืองและนายแพทย์ชาวภูฏาน โดยปัจจุบันดำรงตำแหน่งนายกรัฐมนตรีแห่งราชอาณาจักรภูฏาน ตั้งแต่วันที่ 7 พฤศจิกายน ค.ศ. 2018 โลโช เชริง จบการศึกษาปริญญาตรีที่มหาวิทยาลัยธากา ประเทศบังกลาเทศ ในปี ค.ศ. 2007 และในปี ค.ศ. 2007 เรียนต่อที่มหาวิทยาลัยวิสคอนเซิน เกี่ยวกับระบบทางเดินหายใจ
สโมสรวอลเลย์บอลอาร์เอสยู

สโมสรวอลเลย์บอลหญิงอาร์เอสยู วีซี (หรือในชื่อ สโมสรวอลเลย์บอลหญิงมหาวิทยาลัยรังสิต ตามชื่อผู้สนับสนุน) ก่อตั้งเมื่อปี พ.ศ. 2559 เป็นสโมสรวอลเลย์บอลอาชีพในปทุมธานี ประเทศไทย และปัจจุบันแข่งขันในวอลเลย์บอลหญิงไทยแลนด์ลีก
รายชื่อผู้เล่นชุดปัจจุบัน.
"ข้อมูลอัปเดต ณ กุมภาพันธ์ พ.ศ. 2563"
อดีตผู้เล่น.
<templatestyles src="Col-begin/styles.css"/>
ปีเตอร์ ฟีลล์

ปีเตอร์ ฟีลล์
ปีเตอร์ ฟีลล์ (เกิด 25 มีนาคม ค.ศ. 1947 ที่อีสคิลส์ทูนา – เสียชีวิต 28 กุมภาพันธ์ ค.ศ. 2017) เป็นนักกีฬาว่ายน้ำชาวสวีเดน เคยเข้าร่วมการแข่งขันสองรายการในโอลิมปิกฤดูร้อน 1968 ซึ่งจัดขึ้นที่เมืองเม็กซิโกซิตี้ ประเทศเม็กซิโก
ซอทชา ดลามินี

ซอทชา เอิร์นเนอร์ท ดลามินี  ดำรงตำแหน่งนายกรัฐมนตรีแห่งประเทศสวาซิแลนด์ คนที่ 5 ตั้งแต่วันที่ 6 ตุลาคม ค.ศ. 1986 จนถึงวันที่ 12 กรกฎาคม ค.ศ. 1989 ดลามินีเกิดที่เมือง มันกายาเน ดลามินีเสียชีวิตเมื่อวันที่ 7 กุมภาพันธ์ ค.ศ. 2017, อายุ 76 ปี
อิสมาอีล ฮัมดานี

อิสมาอีล ฮัมดานี (11 มีนาคม ค.ศ. 1930 – 6/7 กุมภาพันธ์ ค.ศ. 2017) เป็นนักการเมืองประเทศแอลจีเรียที่ดำรงตำแหน่งนายกรัฐมนตรีแอลจีเรีย ตั้งแต่วันที่ 15 ธันวาคม ค.ศ. 1998 จนถึงวันที่ 23 ธันวาคม ค.ศ. 1999
ชีวิตช่วงต้น.
ฮัมดานีเกิดที่ Guenzet จังหวัดบุรจญ์บูอะรีรีจญ์ในแอลจีเรียตะวันออกเมื่อวันที 11 มีนาคม ค.ศ. 1930
อาชีพการเมือง.
ฮัมดานีเข้าเป็นสมาชิกกลุ่ม National Liberation Front (FLN) เมื่อแอลจีเรียเป็นเอกราชใน ค.ศ. 1962 เขาได้รับการแต่งตั้งเป็นเสนาธิการรัฐบาลชั่วคราวที่นำโดยอับดุรเราะห์มาน ฟาริส จากนั้นจึงได้รับการแต่งตั้งเป็นเอกอัครราชทูตประจำประเทศเบลเยียมในสมัยประธานาธิบดีอะห์มัด บินบิลละฮ์ ต่อมาจึงดำรงตำแหน่งเป็นเจ้าหน้าที่สารสนเทศและผู้อำนวยการฝ่ายกฎหมายและกิจการกงสุลที่กระทรวงการต่างประเทศจนถึง ค.ศ. 1970
เขาดำรงตำแหน่งนายกรัฐมนตรีตั้งแต่วันที่ 15 ธันวาคม ค.ศ. 1998 จนถึงวันที่ 23 ธันวาคม ค.ศ. 1999
เสียชีวิต.
ฮัมบานีเสียชีวิตขณะนอนหลับของวันที่ 6 กุมภาพันธ์ และเป็นช่วงเช้าของวันที่ 7 กุมภาพันธ์ 2017 ด้วยวัย 86 ปี
แผนโลกของสหประชาชาติ

แผนโลกของสหประชาชาติ  เป็นระบบที่แบ่งประเทศของโลกออกเป็นกลุ่มภูมิภาคและอนุภูมิภาคที่แผนกสถิติสหประชาชาติคิดขึ้นโดยอ้างจากมาตรฐาน UN M.49
ผู้คิดแผนนี้มีหมายเหตุในการใช้ไว้ว่า "การกำหนดประเทศหรือพื้นที่ให้เป็นกลุ่มเฉพาะนั้นมีไว้เพื่อให้ง่ายกับการบันทึกทางสถิติไม่ได้บ่งบอกถึงข้อสันนิษฐานใด ๆ อันเกี่ยวกับการเมืองหรือความผูกพันอื่น ๆ ของประเทศหรือดินแดน"
* อนุภูมิภาคทั้งสามนี้ร่วมกันเป็นทวีปอเมริกาเหนือในทางภูมิศาสตร์
** ทั้ง 2 ทวีปนี้ร่วมกันเป็นมหาทวีปยูเรเชียในทางภูมิศาสตร์ ซึ่งไม่ได้รวมในแผนโลกของสหประชาชาติ
คาร์ล เอากุสท์ แกรนด์ดยุกรัชทายาทแห่งซัคเซิน-ไวมาร์-ไอเซอนัค (ประสูติ ค.ศ. 1844)

คาร์ล เอากุสท์ แห่งซัคเซิน-ไวมาร์-ไอเซอนัค  เป็นพระโอรสพระองค์ใหญ่ในคาร์ล อเล็คซันเดอร์ แกรนด์ดยุกแห่งซัคเซิน-ไวมาร์-ไอเซอนัค กับ เจ้าหญิงโซฟีแห่งเนเธอร์แลนด์ เป็นพระราชนัดดาใน พระเจ้าวิลเลิมที่ 2 แห่งเนเธอร์แลนด์ พระองค์ทรงดำรงพระอิสริยยศ แกรนด์ดยุกรัชทายาทแห่งซัคเซิน-ไวมาร์-ไอเซอนัค และ ดยุกแห่งซัคเซิน ถึงแม้ว่าพระองค์จะไร้สิทธิในการสืบราชบัลลังก์เนเธอร์แลนด์ เพราะเป็นพระโอรสในพระราชธิดาของพระมหากษัตริย์ ไม่ใช่พระโอรสในพระราชโอรส แต่พระองค์ก็เป็นที่โปรดปรานของ พระเจ้าวิลเลิมที่ 2 แห่งเนเธอร์แลนด์ พระอัยกา ไม่แพ้พระราชนัดดาพระองค์อื่นๆ พระองค์ทรงเขียนและเรียนรู้ ภาษาดัตช์ ได้ดี โดยยามว่างของพระองค์ทรงโปรดการอ่านหนังสือเป็นอย่างมาก
เสกสมรส.
พระองค์ทรงเสกสมรสกับ เจ้าหญิงเพาลีนแห่งซัคเซิน-ไวมาร์-ไอเซอนัค พระญาติ เมื่อวันที่ 26 สิงหาคม ค.ศ. 1873 พระชายารับพระราชทานพระอิสริยยศ แกรนด์ดัชเชสรัชทายาทแห่งซัคเซิน-ไวมาร์-ไอเซอนัค พระชายา มีพระโอรส 2 พระองค์คือ 
พระองค์สิ้นพระชนม์ลงเมื่อวันที่ 20 พฤศจิกายน ค.ศ. 1894 โดยที่ยังไม่ได้สิบพระอิสริยยศ แกรนด์ดยุกแห่งซัคเซิน-ไวมาร์-ไอเซอนัค พระอิสริยยศดังกล่าวจึงตกไปเป็นของพระโอรสพระองค์ใหญ่ของพระองค์คือ วิลเฮ็ล์ม แอนสท์ แกรนด์ดยุกแห่งซัคเซิน-ไวมาร์-ไอเซอนัค
เรษฮะ มะเล็ก

เรษฮะ มะเล็ก  (เกิด 21 ธันวาคม ค.ศ. 1931 – เสียชีวิต 29 กรกฎาคม ค.ศ. 2017) เป็นนายกรัฐมนตรีประเทศแอลจีเรีย ตั้งแต่วันที่ 21 สิงหาคม ค.ศ. 1993 จนถึงวันที่ 11 เมษายน ค.ศ. 1994 ในช่วงระหว่างการดำรงตำแหน่งได้เกิดสงครามกลางเมืองในแอลจีเรีย ซึ่ง มะเล็กได้ยึดมั่นนโยบายต่อต้านอิสลาม และความสำเร็จในการเจรจาต่อรองการบรรเทาหนี้โดยกองทุนการเงินระหว่างประเทศ ซึ่งมีแผนที่จะปฏิรูปไอเอ็มเอฟ ไปสู่การปฏิบัติ
เรษฮะ มะเล็ก เสียชีวิตเมื่อวันที่ 29 กรกฎาคม ค.ศ. 2017 ด้วยวัย 85 ปี จากอาการเจ็บป่วยยาวนาน
เปโดร ริชเตอร์ ปราดา

เปโดร ริชเตอร์ ปราดา (4 มกราคม ค.ศ. 1921 – 14 กรกฎาคม ค.ศ. 2017) เป็นนักการเมืองชาวเปรู รู้จักกันในฐานะที่เป็นนายกรัฐมนตรีประเทศเปรู ตั้งแต่วันที่ 31 มกราคม ค.ศ. 1979 จนถึงวันที่ 28 กรกฎาคม ค.ศ. 2007 ในวันที่ 28 ธันวาคม ค.ศ. 2007 รัฐบาลอิตาลีได้ประกาศจับกุมปราดา ข้อหา การหาไปของพลเมืองอิตาลี 25 คน ในประเทศเปรู ในช่วงคริสตทศวรรษที่ 1970  ซึ่งริชเตอร์ ปราดา ดำรงตำแหน่งรัฐมนตรีกลาโหมและเป็นผู้บัญชาการทหารบกในช่วงเวลานั้น ริชเตอร์เสียชีวิตเมื่อวันที่ 14 กรกฎาคม ค.ศ. 2017 ด้วยวัย 96 ปี
เคียร์ทิ นิธิ บิสตา

เคียร์ทิ นิธิ บิสตา (15 มกราคม ค.ศ. 1927 – 11 พฤศจิกายน ค.ศ. 2017) เป็นนักการเมืองชาวเนปาล
ประวัติ.
เกิดที่เมืองทาเมล, กาฐมาณฑุ, ประเทศเนปาล ดำรงตำแหน่งนายกรัฐมนตรีคนที่ 25 แห่งราชอาณาจักรเนปาล ตั้งแต่วันที่ 7 เมษายน ค.ศ. 1969 จนถึงวันที่ 13 เมษายน ค.ศ. 1970, 14 เมษายน ค.ศ. 1971 จนถึงวันที่ 16 กรกฎาคม ค.ศ. 1973 และ 12 กันยายน ค.ศ. 1977 จนถึงวันที่ 30 พฤษภาคม ค.ศ. 1979. ภายหลังการรัฐประหารสมเด็จพระราชาธิบดีชญาเนนทระแห่งเนปาลในปี ค.ศ. 2005 บิสตาได้รับการแต่งตั้งเป็นรองประธาน จนกระทั่งในเดือนเมษายน ค.ศ. 2006 ซึ่งเป็นการลุกฮือต่อต้านราชวงศ์ของประชาชน
บิสตา เสียชีวิตที่บ้านพักเมื่อวันที่ 11 พฤศจิกายน ค.ศ. 2017 ด้วยวัย 90 ปี จากการต่อสู้กับโรคมะเร็งมาเป็นเวลานาน
เอียน รอเจอร์สัน

เอียน รอเจอร์สัน
เอียน รอเจอร์สัน (เกิดเมื่อเดือน ตุลาคม ค.ศ. 1960 –  เสียชีวิตเมื่อวันที่ 13 ตุลาคม ค.ศ. 2017) เป็นนักแสดงสหราชอาณาจักร รู้จักกันในผลงาน Emmerdale, Doctors, Casualty, Heartbeat, Peak Practice, The Hello Girls, As Time Goes By, The Bill, People Like Us, Drop the Dead Donkey and Bloomin Marvellous เป็นต้น รอเจอร์สันเสียชีวิต เมื่อวันที่ 13 ตุลาคม ค.ศ. 2017 ที่โรงพยาบาลเวร็กแฮม เมเลอร์ จากภาวะแทรกซ้อนที่เกี่ยวข้องกับโรคเบาหวาน
ฟาริด อัคซีห์

ฟาริด อัคซีห์
ฟาริด อัคซีห์ (ค.ศ. 1921 – 22 พฤษภาคม ค.ศ. 2014) เป็นนักการเมืองชาวจอร์แดน เคยเข้าร่วมรัฐบาลนายกรัฐมนตรี อาหมัด อัล-ลาวซี เมื่อวันที่ 21 สิงหาคม ค.ศ. 1972 ด้วยการเป็นรัฐมนตรีสาธารณสุข จนถึงปี ค.ศ. 1973
ซาลีห์ เวรยคัท

ซาลีห์ เวรยคัท (ค.ศ. 1939 – 22 พฤษภาคม ค.ศ. 2014) เป็นนักการเมืองชาวจอร์แดน เป็นสมาชิกสภาผู้แทนราษฎรจากอัมมาน เขต 5 ในเดือน มีนาคม ค.ศ. 2011 ได้เป็นผู้ลงมติไว้วางใจ สนับสนุนนายกรัฐมนตรี มารุฟ อัล-บาคิท ระหว่างที่เป็นผู้แทนราษฎร ซาลีห์ได้เป็นประธานกรรมาธิการที่อยู่อาศัยและการเกษตร และสนับสนุนสิทธิในการเป็นรัฐปาเลสไตน์ 
ซาลีห์ เวรยคัท เสียชีวิตเมื่อวันที่ 22 พฤษภาคม ค.ศ. 2014 ด้วยวัย 74 ปี
เวส ลอฟส์

เวส ลอฟส์
เวส ลอฟส์ (เกิดเมื่อวันที่ 15 พฤศจิกายน พ.ศ. 2484 – เสียชีวิตเมื่อวันที่ 22 พฤษภาคม พ.ศ. 2557) เป็นนักฟุตบอลชาวออสเตรเลีย สูง 188 เซนติเมตร หนัก 89 กิโลกรัม ซึ่งเวส ลอฟส์ได้เข้าร่วมสโมสรฟุตบอลออสเตรเลีย ในช่วงปี พ.ศ. 2503 จนถึงปี พ.ศ. 2513 เวส ลอฟส์ เสียชีวิตเมื่อวันที่ 22 พฤษภาคม พ.ศ. 2557 ภายหลังต่อสู้กับโรคถุงลมโป่งพองมาเป็นระยะเวลาอันนาน
เจ้าหญิงเพาลีนแห่งซัคเซิน-ไวมาร์-ไอเซอนัค

เจ้าหญิงเพาลีนแห่งซัคเซิน-ไวมาร์-ไอเซอนัค  เป็นพระธิดาพระองค์ใหญ่ใน เจ้าชายเฮอร์มันน์แห่งซัคเซิน-ไวมาร์-ไอเซอนัค กับ เจ้าหญิงออกัสตาเวือร์ทเทิมแบร์ค
เสกสมรส.
พระองค์ทรงเสกสมรสกับ แกรนด์ดยุกคาร์ล เอากุสท์ แห่งซัคเซิน-ไวมาร์-ไอเซอนัค พระญาติ เมื่อวันที่ 26 สิงหาคม ค.ศ. 1873 รับพระราชทานพระอิสริยยศ แกรนด์ดัชเชสรัชทายาทแห่งซัคเซิน-ไวมาร์-ไอเซอนัค พระชายา มีพระโอรส 2 พระองค์คือ 
จนกระทั่งพระสวามีสิ้นพระชนม์ลงเมื่อวันที่ 20 พฤศจิกายน ค.ศ. 1894 พระองค์ได้พระอิสริยยศเป็น แกรนด์ดัชเชสหม้ายแห่งซัคเซิน-ไวมาร์-ไอเซอนัค โดยพระองค์ทรงใช้พระชนม์ชีพส่วนมากใน อิตาลี และทรงใช้เวลาว่างในโบสถ์ มีข่าวลือย่างหนาหูว่าการเสด็จไปประทับ ณ อิตาลีของพระองค์นั้นเพื่อทรงเสกสมรสใหม่ แต่ถึงอย่างไงไรก็ตาม รัฐบาลมิได้อนุมัติและออกมาปฏิเสธข่าวลือดังกล่าว 
พระองค์สิ้นพระชนม์ลงเมื่อวันที่ 17 พฤษภาคม ค.ศ. 1904 สิริพระชันษา 51 ปี ด้วยพระอาการหัวใจวาย ขณะประทับรถไฟจากกรุงโรมไปฟลอเรนซ์ พระศพของพระองค์ถูกฝังในเมืองฟลอเรนซ์
ปีเตอร์ ดิคสัน (นักฟุตบอล)

ปีเตอร์ ดิคสัน (นักฟุตบอล)
ปีเตอร์ ดิคสัน (เกิดเมื่อวันที่ 22 ตุลาคม ค.ศ. 1950) เป็นนักฟุตบอลชาวสกอตแลนด์ เคยเล่นให้กับทีมปาร์กเฮด, อัลบีอัน โรเวอร์ และ ควีนออฟเดอะเซาท์ โดยเล่นให้กับกองหลัง
บ็อบ เชอร์ชิลล์

บ็อบ เชอร์ชิลล์
จอห์น โรเบิร์ต "บ็อบ" เชอร์ชิลล์ (เกิดเมื่อวันที่ 21 กุมภาพันธ์ ค.ศ. 1939) เป็นนักยิงปืนไรเฟิลทีมชาติสหราชอาณาจักร เคยเข้าร่วมการแข่งขันโอลิมปิกฤดูร้อน 1972 โดยแข่งขันยิงปืน 3 ตำแหน่ง
ไมเคิล จอร์จ ไอล์เบิร์ก

ไมเคิล จอร์จ ไอล์เบิร์ก
ไมเคิล จอร์จ ไอล์เบิร์ก (เกิดเมื่อวันที่ 6 ตุลาคม ค.ศ. 1986) เป็นนักขี่ม้าชาวอังกฤษ เคยเข้าร่วมการแข่งขันยูโรเปียน เดรสเสต แชมป์เปี้ยนชิพส์ ในปี ค.ศ. 2013 ประเภททีม ได้เหรียญทองแดง และ ปี ค.ศ. 2015 ได้เหรียญเงิน และการแข่งขันเวิล์ด แชมป์เปี้ยนชิพส์ในปี ค.ศ. 2014 ได้เหรียญเงิน
อบิเกล เอ็ดมอนดส์

อบิเกล เอ็ดมอนดส์
อบิเกล ซูซานเอ็ดมอนดส์ (เกิดเมื่อวันที่ 26 กันยายน ค.ศ. 1990 ที่เมืองวัดฟอร์ด) เป็นนักพายเรือชาวอังกฤษ โดยเป็นตัวแทนจากบริเตนใหญ่ ในการแข่งขันพายเรือ ในโอลิมปิกฤดูร้อน 2012 ที่กรุงลอนดอน
ภูมิศาสตร์ชายฝั่ง

ภูมิศาสตร์ชายฝั่ง  คือการศึกษาเกี่ยวกับการเปลี่ยนแปลงต่อเนื่องในบริเวณระหว่างมหาสมุทรและแผ่นดิน ซึ่งบูรณาการทั้งสาขาภูมิศาสตร์กายภาพ (เช่น ธรณีสัณฐานวิทยา ธรณีวิทยาและสมุทรศาสตร์ชายฝั่ง) และภูมิศาสตร์มนุษย์ (สังคมวิทยาและประวัติศาสตร์) ที่เกี่ยวข้องกับชายฝั่งรวมถึงความเข้าใจเกี่ยวกับกระบวนการผุพังของชายฝั่งโดยเฉพาะการกระทำของคลื่น การเคลื่อนที่ของตะกอน ลมฟ้าอากาศ และกิจกรรมที่มนุษยมีปฏิสัมพันธ์ต่อชายฝั่ง
รี คุน-โม

รี คุน-โม
รี คุน-โม (เกิดเมื่อวันที่ 5 เมษายน ค.ศ. 1926 – เสียชีวิตเมื่อปี ค.ศ. 2001) เป็นนักการเมืองประเทศเกาหลีเหนือ เป็นนายกรัฐมนตรีประเทศเกาหลีเหนือ ตั้งแต่วันที่ 29 ธันวาคม ค.ศ. 1986 ถึงวันที่ 12 ธันวาคม ค.ศ. 1988
ทอง ขุน

ทอง ขุน (เกิดเมื่อวันที่ 23 พฤศจิกายน ค.ศ. 1951) เป็นนักการเมืองชาวกัมพูชา เป็นสมาชิกสภาผู้แทนราษฎรสังกัดพรรคประชาชนกัมพูชา โดยเป็นผู้แทนราษฎรจากจังหวัดกำปงธม ในรัฐสภากัมพูชา ตั้งแต่ปี ค.ศ. 2003 ซึ่งปัจจุบันดำรงตำแหน่งรัฐมนตรีว่าการกระทรวงการท่องเที่ยว ตั้งแต่วันที่ 30 พฤศจิกายน ค.ศ. 1998
เขียว รามี

เขียว รามี (เกิดเมื่อวันที่ 13 กันยายน ค.ศ. 1963) เป็นนักการเมืองชาวกัมพูชา เป็นสมาชิกสภาผู้แทนราษฎรพรรคประชาชนกัมพูชา ปัจจุบันดำรงตำแหน่งรัฐมนตรีประจำสำนักสภา
เขียด ชน

เขียด ชน
เขียด ชน (เกิดเมื่อวันที่ 11 สิงหาคม ค.ศ. 1934) เป็นนักการเมืองชาวกัมพูชา สังกัดพรรคประชาชนกัมพูชา เป็นผู้แทนราษฎรพนมเปญในรัฐสภากัมพูชา ตั้งแต่ปี ค.ศ. 2003 เป็นรัฐมนตรีว่าการกระทรวงเศรษฐกิจและการคลัง ตั้งแต่วันที่ 24 ตุลาคม ค.ศ. 1994 จนถึงวันที่ 23 กันยายน ค.ศ. 2013 เขียด ชน เกิดที่จังหวัดกระแจะ สมรสกับ เลเนรี และมีบุตร 2 คน
รณศิลป์ ภู่สาระ

พลตำรวจโท รณศิลป์ ภู่สาระ หรือ บิ๊กแหมว อดีตผู้บัญชาการตำรวจภูธรภาค 9 และอดีตผู้บัญชาการศูนย์ปฏิบัติการสำนักงานตำรวจแห่งชาติส่วนหน้า ที่ได้รับการกล่าวว่าเป็นนักสืบฝีมือดี ซึ่งเขามีความต้องการที่จะแก้ปัญหาความไม่สงบในชายแดนภาคใต้ของประเทศไทย มากกว่าการเกี่ยวข้องกับการเมือง
รณศิลป์ ภู่สาระ ยังทำหน้าที่เป็นผู้แถลงข่าวในหลายคดี รวมถึงความไม่สงบในชายแดนภาคใต้ของประเทศไทย, การจับกุมนักค้ายาเสพติดรายใหญ่ และการระดมกวาดล้างยาเสพติด
นอกจากนี้ เขาเคยดำรงตำแหน่งผู้บังคับการศูนย์สืบสวน กองบัญชาการตำรวจนครบาล
ประวัติ.
รณศิลป์ ภู่สาระ เป็นนักเรียนนายร้อยตำรวจรุ่นที่ 36 โดยเป็นเพื่อนร่วมรุ่นกับพลตำรวจเอก จักรทิพย์ ชัยจินดา
รณศิลป์เข้าปฏิบัติการในพื้นที่ภาคใต้ของประเทศไทยตั้งแต่เหตุการณ์ปล้นปืนค่ายทหารพัฒนา ที่อำเภอเจาะไอร้อง จังหวัดนราธิวาส ซึ่งอุบัติขึ้นในวันที่ 4 มกราคม พ.ศ. 2547 โดยเขาได้ติดตามคดีและเรียนรู้วัฒนธรรมในพื้นที่เป็นเวลากว่า 10 ปี
วันที่ 1 กันยายน พ.ศ. 2560 ได้มีการแต่งตั้งให้เขารักษาราชการ ผู้บัญชาการตำรวจท่องเที่ยว
จากความไม่สงบในชายแดนภาคใต้ของประเทศไทย เขายังเป็นผู้นำคณะเดินทางเข้าเยี่ยมเจ้าหน้าที่ตำรวจผู้ได้รับบาดเจ็บที่โรงพยาบาล เพื่อให้กำลังใจ
การสืบสวน.
รณศิลป์ ภู่สาระ ได้รับการกล่าวว่าเป็นมือสืบสวนชั้นดี ที่มีผลงานการจับกุมคดีใหญ่ เขาเป็นผู้ประสานกับทางการจีนและมาเลเซีย ในการจับกุมแก๊งแชร์ลูกโซ่ข้ามชาติรายใหญ่ เมื่อปี พ.ศ. 2557
รวมถึงเป็นผู้มีบทบาทในการตามจับคนร้าย ตลอดจนการสืบสวนหลายคดี อาทิ คดีฆาตกรรมสมยศ สุธางค์กูร ในปี พ.ศ. 2558, คดีโจรกรรมทรัพย์สินของณวัฒน์ อิสรไกรศีล ในเดือนมีนาคม พ.ศ. 2559 และคดีชุดปฏิบัติการอาร์เคเคยิงครูที่อำเภอมายอ จังหวัดปัตตานี ในเดือนพฤศจิกายน ของปีเดียวกัน ตลอดจนการจับกุมยาเสพติดล็อตใหญ่ในปี พ.ศ. 2561
การสั่งการ.
รณศิลป์ มักเป็นผู้กำชับสั่งการเจ้าหน้าที่ตำรวจสืบสวนในการจับกุมคนร้ายที่ก่อเหตุอุกอาจ, สะเทือนขวัญ หรือคดีที่สร้างความไม่ปลอดภัยแก่ชีวิต และความสงบสุขของประชาชน
การจับกุมกลุ่มแอบอ้าง.
ในเดือนพฤศจิกายน พ.ศ. 2560 ได้มีกลุ่มมิจฉาชีพแอบอ้างเป็นรณศิลป์ ภู่สาระ ที่ร่วมกันตั้งแก๊งคอลเซนเตอร์เพื่อหลอกเหยื่อโอนเงินไปกว่า 2 ล้านบาท แต่ทีมตำรวจสามารถจับกุมได้สำเร็จ
กิจกรรมเพื่อสังคม.
วันที่ 12 กันยายน พ.ศ. 2561 รณศิลป์ ภู่สาระ พร้อมด้วยพลตำรวจเอก จักรทิพย์ ชัยจินดา ผู้บัญชาการตำรวจแห่งชาติ และผู้เกี่ยวข้อง ได้ร่วมทำพิธีอุทิศส่วนกุศลแก่ข้าราชการตำรวจที่เสียชีวิตจากความไม่สงบในชายแดนภาคใต้ของประเทศไทย และในวันที่ 20 กันยายน เขาได้เป็นประธานในพิธีมอบคืนโฉนดที่ดิน และทรัพย์สินให้แก่ประชาชนที่ถูกฉ้อโกง จากสัญญาที่ไม่เป็นธรรม
ต่อมา ในเดือนตุลาคม ของปีเดียวกัน รณศิลป์ ภู่สาระ พร้อมด้วยพลโท พรศักดิ์ พูลสวัสดิ์ แม่ทัพภาคที่ 4, พลเรือตรี สมเกียรติ ผลประยูร รองเลขาธิการศูนย์อำนวยการบริหารจังหวัดชายแดนภาคใต้ และอนุชิต ตระกูลมุทุตา ผู้ว่าราชการจังหวัดยะลา ได้เดินทางมาเพื่อพบปะชาวไทยพุทธ ที่จังหวัดยะลา และร่วมกับพลเอก อภิรัชต์ คงสมพงษ์ ผู้บัญชาการทหารบก, พลโท พรศักดิ์ พูลสวัสดิ์ แม่ทัพภาคที่ 4 และไกรศร วิศิษฎ์วงศ์ ผู้ว่าราชการจังหวัดปัตตานี ในการเดินทางมาเพื่อพบปะผู้นำชุมชน และผู้นำศาสนา ทั้งชาวไทยพุทธและไทยมุสลิมที่อาศัยอยู่ร่วมกันในตำบลทรายขาว อำเภอโคกโพธิ์ จังหวัดปัตตานี
สิ่งสืบทอด.
รณศิลป์ ภู่สาระ ยังเป็นผู้ทำการเปิดหอสูงเฝ้าระวังเหตุที่สถานีตำรวจภูธรอำเภอระแงะ จังหวัดนราธิวาส เพื่อรำลึกถึงพันตำรวจตรี ศุภัทษร สะยุคงทน ซึ่งเป็นตำรวจจราจรที่ถูกยิงเสียชีวิต
กง กร็อม

กอง กรอม (เกิดเมื่อวันที่ 6 เมษายน ค.ศ. 1941) เป็นนักการเมืองและพฤฒสภากัมพูชา เป็นสมาชิกพรรคสมรังสี เป็นประธานพรรคตั้งแต่วันที่ 2 พฤศจิกายน ค.ศ. 2012 จนถึงวันที่ 2 พฤศจิกายน ค.ศ. 2015 และพรรคสงเคราะห์ชาติ เป็นอดีตสมาชิกพรรคประชาชนกัมพูชา เป็นรัฐมนตรีว่าการกระทรวงการต่างประเทศตั้งแต่เดือนธันวาคม ค.ศ. 1986 จนถึงเดือนธันวาคม ค.ศ. 1987
เจีย โสภารา

เจีย โสภารา (เกิดเมื่อวันที่ 20 มีนาคม ค.ศ. 1953) เป็นนักการเมืองชาวกัมพูชา ปัจจุบันดำรงตำแหน่งรัฐมนตรีว่าการกระทรวงการจัดการที่ดิน การวางแผนชุมชน ตั้งแต่วันที่ 5 เมษายน ค.ศ. 2016และเป็นรองนายกรัฐมนตรี ตั้งแต่วันที่ 6 กันยายน ค.ศ. 2018 ซึ่งเป็นสมาชิกสภาผู้แทนราษฎรจากจังหวัดตโบงฆมุม ตั้งแต่วันที่ 5 กันยายน ค.ศ. 2018
แก สุวัณณรัตน์

คี โสวัณนฤทธ์ (เกิดปี ค.ศ. 1962) เป็นนักการเมืองจากประเทศกัมพูชา สังกัดพรรคสมรังสี เป็นรองเลขาธิการพรรค ตั้งแต่ปี ค.ศ. 2007 จนถึงปี ค.ศ. 2010 และเป็นกรรมาธิการด้านสังคมและทหารผ่านศึก ซึ่งเป็นสมาชิกรัฐสภากัมพูชาจากจังหวัดเสียมราฐ ในปี ค.ศ. 2003
อเล็กเซีย ชาร์เตอรู

อเล็กเซีย ชาร์เตอรู
อเล็กเซีย ชาร์เตอรู (เกิดเมื่อวันที่ 5 กันยายน ค.ศ. 1998 ที่เมืองเลอม็อง ประเทศฝรั่งเศส) เป็นนักบาสเกตบอลชาวฝรั่งเศส สูง 191 เซนติเมตร หนัก 79 กิโลกรัม ปัจจุบันเล่นให้กับทีมชาติฝรั่งเศส หมายเลข 11 ซาร์เตอรูได้รับเหรียญเงินจากการแข่งขันบาสเกตบอล ที่สาธารณรัฐเช็ก
เจสซี คริสเตนเซน

เจสซี คริสเตนเซน
เจสซี คริสเตนเซน (เกิดเมื่อวันที่ 7 กันยายน ค.ศ. 1998 ที่เมืองเคปทาวน์ ประเทศแอฟริกาใต้) เป็นนักคริกเกตชาวแอฟริกาใต้ เคยเข้าร่วมการแข่งขันเมื่อวันที่ 5 มีนาคม ค.ศ. 2017
พาฟลอส กอร์เรอา

พาฟลอส กอร์เรอา
 พาฟลอส กอร์เรอา (ภาษากรีก: Παύλος Κορρέα; เกิดเมื่อวันที่ 14 กรกฎาคม ค.ศ. 1998) เป็นนักฟุตบอลชาวไซปรัส โดยเล่นในตำแหน่งกองหลัง ในทีมอาริส ลีมัสซอล ตั้งแต่ปี ค.ศ. 2018 จนถึงปัจจุบัน
ลัทธิกาวด่าย

ลัทธิกาวด่าย  เป็นลัทธิเอกเทวนิยมที่ได้รับการก่อตั้งขึ้นใน ค.ศ. 1926 ที่เมืองเต็ยนิญ  ทางตอนใต้ของประเทศเวียดนาม ชื่อเต็มของลัทธินี้คือ ดั่ยเด่าตามกี่โฝโดะ  ซึ่งแปลว่า "ความเชื่ออันยิ่งใหญ่ที่จะพาไปสู่การไถ่บาปครั้งที่สาม" (The Great Faith [for the] Third Universal Redemption)
ส่วนคำว่า "กาวด่าย"  แปลว่า "เทพเจ้าสูงสุด" หรือ "อำนาจสูงสุด" ซึ่งคือมหาเทพที่เชื่อว่าเป็นผู้ทรงสร้างจักรวาลทั้งหมด สัญลักษณ์ของลัทธิคือรูป "พระเนตรซ้ายของพระเจ้า" คล้ายกับสัญลักษณ์ดวงตาอิลลูมินาตี มีความหมายถึงหยินหยาง ปัจจุบันลัทธิกาวด่ายเป็นที่นิยมนับถือในเวียดนามตอนใต้และตอนกลาง รวมถึงในชาวเวียดนามโพ้นทะเลด้วย
แขวงบางรัก

แขวงบางรัก เป็นแขวงหนึ่งในพื้นที่การปกครองของเขตบางรัก กรุงเทพมหานคร ตั้งอยู่ริมแม่น้ำเจ้าพระยา เป็นแขวงที่มีความสำคัญทางประวัติศาสตร์ เนื่องจากเป็นแหล่งชุมชนของชาวต่างชาติที่มาอาศัยในกรุงเทพมหานครตั้งแต่การสร้างถนนเจริญกรุงและรถรางขึ้น จึงทำให้เป็นบริเวณที่ชาวยุโรปมาตั้งรกราก ค้าขาย และสร้างสถานทูต เช่น ฝรั่งเศส, โปรตุเกส, สหราชอาณาจักร นอกจากนี้ยังเป็นที่ตั้งของวัดม่วงแค, วัดสวนพลู, ตึกสเตท ทาวเวอร์, โอ.พี.การ์เดน, โรงเรียนอัสสัมชัญ, โรงเรียนอัสสัมชัญคอนแวนต์, โรงเรียนอัสสัมชัญศึกษา, อาคารสำนักงานของ โทรคมนาคมแห่งชาติ และศูนย์สร้างสรรค์งานออกแบบ
พื้นที่แขวงบางรักประกอบด้วยชุมชนโบราณหลายแห่ง เช่น ชุมชนมัสยิดฮารูณ และยังเป็นที่ตั้งของโบราณสถานที่มีสถาปัตยกรรมแบบตะวันตกที่สวยงาม เช่น อาสนวิหารอัสสัมชัญ, ศุลกสถาน, อาคาร อีสต์ เอเชียติก, อาคารไปรษณีย์กลาง เป็นต้น
ที่ตั้งและอาณาเขต.
แขวงบางรักตั้งอยู่ทางทิศตะวันตกของเขต มีอาณาเขตติดต่อกับแขวงข้างเคียงดังนี้
แขวงสีลม

สีลม เป็นแขวงหนึ่งในพื้นที่การปกครองของเขตบางรัก กรุงเทพมหานคร ตั้งอยู่ติดกับเขตปทุมวัน ตั้งชื่อตามถนนที่แบ่งเขตการปกครองกับแขวงสุริยวงศ์
แขวงสีลมเป็นแขวงที่มีความสำคัญทางประวัติศาสตร์และเศรษฐกิจอย่างมาก เป็นที่ตั้งของโรงเรียนกรุงเทพคริสเตียนวิทยาลัย, โรงเรียนเซนต์โยเซฟคอนเวนต์, อับดุลราฮิมเพลส, สำนักงานใหญ่ของซีพี ออลล์, ถนนพัฒน์พงศ์, โรงพยาบาลบีเอ็นเอช และตึกระฟ้าหลายแห่ง เช่น ตึกมหานคร, สาทรสแควร์, ดุสิต เซ็นทรัล พาร์ค ซึ่งสร้างบนพื้นที่เดิมของโรงแรมดุสิตธานี กรุงเทพฯ เป็นต้น รวมถึงยังประกอบด้วยโบราณสถานที่สำคัญ เช่น บ้านสาทร ซึ่งปัจจุบันเป็นส่วนหนึ่งของโรงแรมดับเบิ้ลยู เป็นต้น
ที่ตั้งและอาณาเขต.
แขวงสีลมตั้งอยู่ทางทิศใต้ของเขต มีอาณาเขตติดต่อกับแขวงข้างเคียงดังนี้
สเวียโตสลัฟ ริชเตอร์

สเวียโตสลัฟ เตียโอฟิลโลวิช ริชเตอร์ (#เปลี่ยนทาง , , ; 20 มีนาคม [ตามปฎิทินเก่า: 7 มีนาคม] 1915 – 1 สิงหาคม 1997) เป็นนักเปียโนโซเวียตชาวรัสเซียเชื้อสายเยอรมันโดยกำเนิด เขายังเป็นหนึ่งในนักเปียโนที่ยิ่งใหญ่ที่สุดของคริสต์ศตวรรษที่ 20 เขาเป็นที่รู้จักสำหรับ "ความลึกของการตีความเทคนิคที่อัจฉริยะของเขาและเพลงอันกว้างใหญ่ของเขา"
คูชิดะ

อ้างอิง.
<templatestyles src="Reflist/styles.css" />
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
โคลอมนา

โคลอมนา (#เปลี่ยนทาง ,) เป็นนครประวัติศาสตร์ตั้งอยู่ในแคว้นมอสโก ประเทศรัสเซีย ตั้งอยู่บริเวณที่แม่น้ำมอสควาและแม่น้ำโอคาไหลบรรจบกัน ตั้งอยู่ทางทิศตะวันออกเฉียงใต้ของกรุงมอสโกราว 114 กม. (71 ไมล์) โดยทางรถไฟ นครนี้มีประชากร ดังนี้: #เปลี่ยนทาง ; #เปลี่ยนทาง ; #เปลี่ยนทาง
พันธสัญญาเนเวอร์แลนด์

พันธสัญญาเนเวอร์แลนด์ (; โรมาจิ: "Yakusoku no Nebārando") เป็นการ์ตูนญี่ปุ่น เขียนเรื่องโดยไคอุ ชิไร วาดภาพโดยโปสุกะ เดมิซุ เริ่มลงตีพิมพ์ในนิตยสาร"โชเน็งจัมป์รายสัปดาห์" ของสำนักพิมพ์ชูเอฉะ ตั้งแต่วันที่ 1 สิงหาคม พ.ศ. 2559 ได้รับการจัดพิมพ์รวมเล่มเป็นหนังสือการ์ตูน 20 เล่ม เป็นเรื่องราวเกี่ยวกับกลุ่มเด็กกำพร้าที่วางแผนหลบหนีจากฟาร์มขุนมนุษย์ ได้รับการดัดแปลงเป็นอนิเมะโทรทัศน์โดยสตูดิโอโคลเวอร์เวิกส์ ออกอากาศระหว่างเดือนมกราคมถึงเดือนมีนาคม พ.ศ. 2562 ในผังรายการโนะอิตะมินะ ฤดูกาลที่สองออกอากาศระหว่างเดือนมกราคมถึงเดือนมีนาคม พ.ศ. 2564
ในประเทศไทย "พันธสัญญาเนเวอร์แลนด์" ได้รับลิขสิทธิ์หนังสือการ์ตูนโดยสำนักพิมพ์สยามอินเตอร์คอมิกส์ ตีพิมพ์เป็นหนังสือการ์ตูนรวมเล่มมาแล้ว 20 เล่ม
เนื้อเรื่อง.
ในปี 2045 เอ็มม่าเป็นเด็กกำพร้าวัย 11 ปีที่อาศัยในสถานรับเลี้ยงเด็กกำพร้าแห่งเล็ก ๆ ชื่อ เกรซ ฟิลด์เฮาส์ พร้อมด้วยเด็ก ๆ อีก 37 คน มีชีวิตสมบูรณ์พูนสุขด้วยอาหารเลิศรส เตียงอย่างดี เสื้อผ้าสีขาวหิมะ และความรักจาก "หม่าม้า" อิซาเบลล่า (พี่เลี้ยงเด็ก) และยังมีการทดสอบประจำวันซึ่งเอ็มม่ามักทำได้คะแนนดีเช่นเดียวกับสองเพื่อนรักคือเรย์และนอร์แมน เหล่าเด็กกำพร้าได้รับอนุญาตให้ทำอะไรก็ได้ที่อยากทำ ยกเว้นแต่การออกนอกบริเวณบ้านหรือการออกนอกประตูซึ่งเชื่อมเกรซ ฟิลด์เฮาส์กับโลกภายนอก 
ในคืนหนึ่ง เด็กกำพร้าชื่อคอนนี่ถูกพาออกไปเป็นบุตรบุญธรรม แต่เอ็มม่าและนอร์แมนเห็นว่าคอนนี่ลืมตุ๊กตากระต่ายทิ้งไว้จึงรีบออกจากบ้านตามคอนนี่ไป เมื่อผ่านเข้าไปในประตูที่เชื่อมกับโลกภายนอก ทั้งสองก็ได้พบร่างไร้วิญญาณของคอนนี่ และได้รู้ความจริงว่าเกรซ ฟิลด์เฮาส์แท้จริงแล้ว ก็ไม่ต่างจากฟาร์มปศุสัตว์ เป็นฟาร์มที่เลี้ยงเด็กมนุษย์เพื่อเป็นอาหารของปีศาจ อีกทั้งอิซาเบลล่ายังทำงานให้พวกปีศาจ นอร์แมนและเอ็มม่าตัดสินใจที่จะหนีออกจากเกรซ ฟิลด์เฮาส์ จึงร่วมมือกับเรย์วางแผนหาทางหลบหนีไปพร้อมกับเด็ก ๆ ที่เหลืออยู่ทุกคน 
รูปแบบต่างๆ.
หนังสือการ์ตูน.
ไคอุ ชิไร และโปสุกะ เดมิซุ เปิดตัวผลงานการ์ตูน "พันธสัญญาเนเวอร์แลนด์" ในนิตยสารการ์ตูน"โชเน็งจัมป์รายสัปดาห์"ของสำนักพิมพ์ชูเอฉะ ฉบับที่ 34 เมื่อวันที่ 1 สิงหาคม พ.ศ. 2559 เป็นผลงานร่วมของชิไรและเดมิซุเป็นเรื่องที่สอง ผลงานการ์ตูนร่วมเรื่องแรกคือ "Popy no Negai". 
การ์ตูนภาคแยกแนวตลกของ "พันธสัญญาเนเวอร์แลนด์" ชื่อเรื่องว่า "Oyakusoku no Neverland" จะเปิดตัวในแอปพลิเคชัน "Shonen Jump+" ในวันที่ 11 มกราคม พ.ศ. 2562 
อนิเมะ.
มีการประกาศดัดแปลงการ์ตูน"พันธสัญญาเนเวอร์แลนด์"ในรูปแบบอนิเมะโทรทัศน์ ในนิตยสาร"โชเน็งจัมป์รายสัปดาห์"ฉบับที่ 26 เมื่อวันที่ 28 พฤษภาคม พ.ศ. 2561 เริ่มออกอากาศเมื่อวันที่ 11 มกราคม พ.ศ. 2562 ทางช่องฟุจิเทเลวิชัน ผังรายการโนะอิตะมินะ อนิเมะโทรทัศน์ผลิตโดยสตูดิโอโคลเวอร์เวิกส์ กำกับโดยมาโมรุ คังเบะ เขียนบทโดยโทชิยะ โอโนะ ออกแบบตัวละครโดยคาซุอากิ ชิมาดะ และประพันธ์ดนตรีประกอบโดยทากาฮิโระ โอบาตะ วง UVERworld จะร้องเพลงเปิดชื่อเพลงว่า "Touch off" ส่วน Cö shu Nie จะร้องเพลงปิดชื่อเพลงว่า "Zettai Zetsumei."
ในเดือนมีนาคม พ.ศ. 2562 มีการประกาศว่าฤดูกาลที่สองของอนิเมะโทรทัศน์มีกำหนดจะออกอากาศในปี พ.ศ. 2563 แต่ถูกเลื่อนออกอากาศเป็นวันที่ 8 มกราคม พ.ศ. 2564 เนื่องจากการระบาดทั่วของโควิด-19
มณฑลเพชรบูรณ์

มณฑลเพชรบูรณ์ (เดิมสะกดว่า มณฑลเพ็ชร์บูรณ์ หรือ มณฑลเพ็ชร์บูรณ) เป็นมณฑลหนึ่งในการปกครองส่วนภูมิภาคระบบมณฑลเทศาภิบาลของราชอาณาจักรสยาม
ประวัติ.
การจัดตั้งครั้งที่ 1.
เมื่อวันที่ 20 มกราคม พ.ศ. 2443 (นับแบบเก่า พ.ศ. 2442 (ร.ศ. 118)) กระทรวงมหาดไทยได้ยกบริเวณเพชรบูรณ์ตั้งขึ้นเป็นมณฑลหนึ่ง แยกออกมาจากมณฑลนครราชสีมา และให้ยกเมืองหล่มศักดิ์มารวมอยู่ในมณฑลเพชรบูรณ์ด้วย แต่เมืองเลย เมืองแก่นท้าว ซึ่งเป็นเมืองขึ้นกับเมืองหล่มศักดิ์เดิมนั้น ให้คงอยู่ในมณฑลฝ่ายเหนือตามเดิม
การยกเลิกครั้งที่ 1.
เมื่อวันที่ 27 กันยายน พ.ศ. 2446 (ร.ศ. 122) กระทรวงมหาดไทยได้ยกเลิกมณฑลเพชรบูรณ์และรวมมณฑลเพชรบูรณ์เข้ากับมณฑลพิษณุโลก ด้วยเหตุผลที่ว่า "มณฑลเพ็ชร์บูรณ์เปนมณฑลที่มีหนทางไกลกันดาร ประกอบด้วยการไข้เจ็บ แม้ว่าจะเปนมณฑลที่มีท้องที่อุดมด้วยการเภาะปลูกก็ดี แต่การเภาะปลูกมีน้อยยังไม่เจริญ ผลประโยชน์แผ่นดินที่จะพึงได้ ไม่พอกับการใช้จ่ายสำหรับตั้งเปนมณฑล"
การจัดตั้งครั้งที่ 2.
เมื่อวันที่ 4 กุมภาพันธ์ 2450 (ร.ศ. 126) กระทรวงมหาดไทยได้จัดตั้งมณฑลเพชรบูรณ์ขึ้นมาอีกครั้งหนึ่ง โดยแยกออกจากมณฑลพิษณุโลก เนื่องจาก "มณฑลเพ็ชร์บูรณ์มีอาณาเขตร์ท้องที่กว้างใหญ่ หนทางเปนที่กันดารห่างไกลจากมณฑลพิศณุโลก ข้าหลวงเทศาภิบาลและข้าราชการทางมณฑลพิศณุโลกจะไปตรวจตราราชการก็ไม่ใคร่ทันท่วงที"
การยกเลิกถาวร.
เมื่อวันที่ 1 เมษายน พ.ศ. 2459 รัฐบาลได้ยกเลิกมณฑลเพชรบูรณ์และรวมมณฑลเพชรบูรณ์เข้ากับมณฑลพิษณุโลกเป็นการถาวร เนื่องจากมณฑลเพชรบูรณ์มีเพียง 2 เมือง (จังหวัด) ได้แก่ เมืองเพ็ชร์บูรณ์ และเมืองหล่มศักดิ์ ประชากรมีจำนวนน้อยกว่าเมื่อเทียบกับเมือง ๆ เดียวในมณฑลอื่น ๆ ประกอบกับสถานการณ์โจรผู้ร้ายชุกชุมเบาบางลง และการคมนาคมด้วยรถไฟสายเหนือสะดวกขึ้นแล้ว
ในวันที่ 19 พฤษภาคม พ.ศ. 2459 ได้มีประกาศเปลี่ยนคำว่าเมืองมาเป็นจังหวัด และต่อมาจังหวัดหล่มศักดิ์ได้ถูกยุบรวมเข้ากับจังหวัดเพชรบูรณ์ เมื่อวันที่ 21 กุมภาพันธ์ พ.ศ. 2474
เขตการปกครอง.
มณฑลเพชรบูรณ์ประกอบด้วย 2 เมือง (จังหวัด) ได้แก่
อ่าวกำปงโสม

อ่าวกำปงโสม เป็นอ่าวทางตอนใต้ของกัมพูชา มีแหล่งน้ำลึกและเกาะหลายเกาะที่ล้อมรอบปากอ่าวไว้และป้องกันอ่าวจากพายุ มีปัญหาเรื่องการตัดไม้ทำลายป่าชายเลน อ่าวกำปงโสมเป็นที่ตั้งของเมืองพระสีหนุและท่าเรืออิสระพระสีหนุ ท่าเรือน้ำลึกหลักและแห่งเดียวในกัมพูชา
บ้านเยอรมันกลาง

บ้านเยอรมันกลาง  เป็นรูปแบบของบ้านไร่แบบดั้งเดิมของโรงนาเยอรมัน ที่สามารถเจอได้ในตอนกลางเยอรมนี
บ้านเยอรมันกลางยังมีชื่ออีกหลายแบบ ซึ่งส่วนมากจะบอกถึงเขตที่อาศัยอยู่:
บ้านเยอรมันกลางปรากฏครั้งแรกในสมัยกลางเป็นชนิดของบ้านไร่ที่ใช้หินหรือใช้ไม้ทำเป็นกรอบ เป็นบ้านแบบทั้งหมดในบ้านเดียว ("Einhaus") ที่มีที่อยู่อาศัยและที่เลี้ยงสัตว์ใต้หลังคาเดียวกัน  บ้านลักษณะนี้ยังคงสามารถพบได้ในหมู่บ้านหลายหมู่บ้านทางตอนกลางและตอนใต้ของเยอรมนี ขอบเขตทางเหนือของลักษณะบ้านประเภทนี้อยู่ในช่วงระหว่างที่สูงส่วนกลางปนกับที่ราบเยอรมันเหนือ ซึ่งในเขตนั้นบ้านชนิดนี้เรื่มถูกแทนที่ด้วยด้วยบ้านเยอรมันต่ำ ("Fachhallenhaus"), หรือเรียกในภาษาปากว่า "Niedersachsenhaus" (บ้านแซกซันต่ำ) สิ่งที่แตกต่างกันอย่างชัดเจนของลักษณะบ้านทั้งสองหลังคือหลังคาของบ้านเยอรมันกลางจะรองรับโดยหลังคานอก ในขณะที่บ้านเยอรมันต่ำจะเป็นหลังคาใน<templatestyles src="Reflist/styles.css" />
น้ำตกกบาลฉาย

น้ำตกกบาลฉาย เป็นน้ำตกที่ตั้งอยู่ห่างจากเมืองพระสีหนุ (ทางตะวันตกเฉียงใต้ของกัมพูชา) ประมาณ 7 กิโลเมตร และไปต่อ 9 กิโลเมตรตามทางลูกรัง น้ำตกกบาลฉายเป็นที่มาของน้ำสะอาดสำหรับเมืองพระสีหนุจนถึง ค.ศ. 1963 ได้ถูกยกเลิกเพราะกลายเป็นที่ซ่อนของเขมรแดง
ใน ค.ศ. 1998 บริษัท Kok An Company ซึ่งสร้างถนนในพื้นที่ได้พัฒนาบริเวณน้ำตกให้เป็นสถานที่ท่องเที่ยว ปัจจุบันรัฐบาลกัมพูชากลับเข้าไปควบคุมพื้นที่และใช้เป็นแหล่งผลิตน้ำสะอาดสำหรับเมืองข้างเคียงอีกครั้ง
มณฑลภาค

มณฑลภาค เป็นระบบแบ่งเขตการปกครองส่วนภูมิภาคของราชอาณาจักรสยามตั้งแต่ปี พ.ศ. 2458 จนถึงปี พ.ศ. 2469 โดยมีการรวมมณฑลเทศาภิบาล 2 - 3 มณฑลเข้าเป็นมณฑลภาค มีอุปราชภาคบังคับบัญชาและมีอำนาจเหนือภาคดังกล่าว
สาเหตุการจัดตั้ง.
สืบเนื่องมาจากปริมาณของงานซึ่งได้ขยายตัวขึ้นตามกาลสมัย เช่น พลเมืองมากขึ้น อุปัตทวเหตุภยันตราย และภารกิจหลายย่อมเพิ่มพูนขึ้นเป็นเงาตามตัว ทั้งพระราชกำหนดกฎหมายระเบียบแบบแผนของรัฐบาลก็ได้บัญญัติขึ้นใหม่สำหรับปฏิบัติราชการ ราชการในหน้าที่ของมณฑลซึ่งต้องติดต่อกับกระทรวงการในกรุงเทพฯ ก็ย่อมเพิ่มพูนขึ้นตามส่วนด้วยทุกด้าน กระทรวงมหาดไทยต้องการหาทางออกแบ่งเบาภาระของกระทรวงการในกรุง โดยไม่ต้องเพิ่มอัตราคนในกระทรวงขณะนั้น จึงรวมมณฑลที่ใกล้เคียงกันราว 2 - 3 มณฑล ตั้งเป็นภาคขึ้นภาคหนึ่ง สำหรับดำเนินราชการระหว่างมณฑลกับกระทรวง ให้มีข้าราชการชั้นสูงเป็นตำแหน่งอุปราชประจำภาค ภาคละตำแหน่งหนึ่ง โดยมีฐานะระหว่างเสนาบดีกับสมุหเทศาภิบาล สำหรับบัญชาการพลเรือนแทนกระทรวงในกรุง เท่าที่พระราชทานอำนาจและหน้าที่ไว้
การปกครอง.
ตำแหน่ง "อุปราช" นั้น
อำนาจหน้าที่ของอุปราชประจำมณฑลภาค มีดังต่อไปนี้
การยกเลิก.
เนื่องจากวิกฤตเศรษฐกิจ รัฐบาลพระบาทสมเด็จพระปกเกล้าเจ้าอยู่หัวจำเป็นต้องตัดรายจ่ายลงให้ได้มากที่สุดทุกด้าน เมื่อวันที่ 31 มีนาคม พ.ศ. 2469 (นับแบบเก่า พ.ศ. 2468) จึงได้มีประกาศกระแสพระบรมราชโองการให้ยกเลิกตำแหน่งอุปราชประจำภาคและมณฑลต่าง ๆ คงไว้แต่ตำแหน่งสมุหเทศาภิบาลตามเดิม
ร็อบบิน อุลเซิน

ร็อบบิน พอตริก อุลเซิน (เกิด 8 มกราคม ค.ศ. 1990) เป็นนักฟุตบอลอาชีพชาวสวีเดน ปัจจุบันลงเล่นตำแหน่งผู้รักษาประตูให้กับแอสตันวิลลา (โดยยืมตัวจากโรมา) และทีมชาติสวีเดน
ในฟุตบอลโลก 2018 อุลเซินช่วยให้สวีเดนเข้าถึงรอบก่อนรองชนะเลิศ ทำให้ได้รับความสนใจจากสโมสรใหญ่ในยุโรป ต่อมาวันที่ 24 กรกฎาคม ค.ศ. 2018 เขาเซ็นสัญญาห้าปีกับโรมา ค่าตัวที่ได้รับรายงานคือ 12 ล้านยูโร เขาเข้าร่วมสโมสร 5 วันหลังจากที่อาลีซง แบเกร์ ย้ายออกจากทีมไป
ในเซเรียอา ฤดูกาล 2018–19 อุลเซินลงเล่นนัดแรกให้กับโรมา และเก็บคลีนชีตส์นัดแรก ในการบุกไปชนะโตรีโน 1-0 เมื่อวันที่ 19 สิงหาคม ค.ศ. 2018
เกียรติประวัติ.
สโมสร.
มัลเมอ
โคเปนเฮเกน
รายชื่อตัวละครในดราก้อนบอล (ตัวละครเฉพาะอนิเมะ)

รายชื่อตัวละครในดราก้อนบอล (ตัวละครเฉพาะอนิเมะ) เป็นตัวละครที่ปรากฏเฉพาะหรือเปิดตัวในอนิเมะของ ดราก้อนบอล (ภาคแรก), ดราก้อนบอล Z, ดราก้อนบอล GT, ดราก้อนบอล ไค, ดราก้อนบอล ซูเปอร์ และภาพยนตร์ตอนพิเศษต่างๆ สำหรับตัวละครที่ปรากฏในมังงะดูเพิ่มเติมที่ รายชื่อตัวละครในดราก้อนบอล และสำหรับตัวละครที่ปรากฏในเกมดูเพิ่มเติมที่ รายชื่อตัวละครในดราก้อนบอล (ตัวละครเฉพาะเกม)
ปรากฏในตอนที่ 79
;เจา (チャオ)
;ผู้ใหญ่บ้าน (村長)
;บุลกะ (ブルカ), ซาริ (サリ), พิโนะ (ピノ), โฮอัน (ホアン), ซูชิน (スーチン), ซันจัน (サンチャン), เทมุจิน (テムジン), ลิอัน เจ (リアン・ジェ), โฮ เจ (ホー・ジェ), ฟู เจ (フゥ・ジェ), เจียน จี้ (チェン・シー)
;เฮียวกะ เท็นรอน (豹牙天龍)
;เฮียวกะ ชาโอรอน (豹牙昇龍)
;ซิน ไทเคน (陳大拳)
;ซิน โชเคน (陳小拳)
;ชูร่า (シュラ)
;เมร่า (メラ)
;โกร่า (ゴラ)
;เจ้าหญิงมีซา (ミーサ姫)
;ราชาเครส (クレス王)
;ราชินิเครส (クレス王妃)
;ทันเมน (タンメン)
;ผู้ใหญ่บ้าน (村長)
โมดิโบ ไมกา

โมดิโบ ไมกา (เกิด 3 กันยายน ค.ศ. 1987) เป็นนักฟุตบอลอาชีพชาวมาลี เคยเล่นตำแหน่งกองหน้าให้กับเวสต์แฮมยูไนเต็ดและควีนส์พาร์กเรนเจอส์ในพรีเมียร์ลีก และบุรีรัมย์ ยูไนเต็ด ในไทยลีก
ไมกาลงเล่นให้กับทีมชาติมาลีตั้งแต่ ค.ศ. 2007 เขามีส่วนช่วยให้มาลีจบอันดับที่ 3 ในการแข่งขันแอฟริกาคัพออฟเนชันส์ใน ค.ศ. 2012 และ 2013
สโมสรอาชีพ.
บุรีรัมย์ ยูไนเต็ด.
ในวันที่ 6 มกราคม ค.ศ. 2019 ไมกาได้ย้ายมาร่วมทีมบุรีรัมย์ ยูไนเต็ด โดยเขาจะสวมเสื้อหมายเลข 25 และเป็นกองหน้าตัวใหม่แทนที่จีโอกู ลูอิส ซังตู ที่ย้ายไปยะโฮร์ดารุลตาซิม ต่อมาในวันที่ 30 มกราคม ค.ศ. 2019 ไมกาทำประตูแรกในสีเสื้อบุรีรัมย์ในนัดที่กระชับมิตรที่บุกไปชนะอ่างทอง 3–0 ต่อมาในวันที่ 2 กุมภาพันธ์ ค.ศ. 2019 การแข่งขันไทยแลนด์แชมเปียนส์คัพ ไมกาทำประตูช่วยให้บุรีรัมย์เอาชนะเชียงราย ยูไนเต็ด ที่สนามกีฬากองทัพบก 3–1 พาทีมคว้าแชมป์ไทยแลนด์แชมเปียนส์คัพสมัยแรกได้สำเร็จ ต่อมาในวันที่ 5 กุมภาพันธ์ ไมกาทำหนึ่งประตูในนัดกระชับมิตรที่บุรีรัมย์บุกไปชนะอยุธยา ยูไนเต็ด ที่สนามกีฬาจังหวัดพระนครศรีอยุธยา 2–1 ต่อมาในวันที่ 17 กุมภาพันธ์ ไมกาทำประตูด้วยฟรีคิกสุดสวยในเกมกระชับมิตรนัดสุดท้ายก่อนเปิดฤดูกาล นัดที่บุรีรัมย์เปิดบ้านเสมอนครราชสีมา มาสด้า 1–1 ต่อมาในวันที่ 23 กุมภาพันธ์ ค.ศ. 2019 ไทยลีก นัดเปิดฤดูกาล 2019 ไมกาประเดิมสนามให้บุรีรัมย์นัดแรกในลีกในนัดที่บุรีรัมย์เปิดบ้านเสมอกับชลบุรี 2-2 ต่อมาในวันที่ 10 มีนาคม ค.ศ. 2019 ไมกาทำประตูแรกในลีกในนัดที่บุรีรัมย์เปิดบ้านเอาชนะพีที ประจวบ ไปได้ 2–0
ในวันที่ 10 เมษายน ค.ศ. 2019 ไมกาถูกสโมสรยกเลิกสัญญาอย่างเป็นทางการ
ตรีนุช เทียนทอง

ตรีนุช เทียนทอง (เกิด 12 กันยายน พ.ศ. 2515) ชื่อเล่น เหน่ง เป็นนักการเมืองสตรีชาวไทย ปัจจุบันดำรงตำแหน่งเป็นรองหัวหน้าพรรคพลังประชารัฐ และสมาชิกสภาผู้แทนราษฎรจังหวัดสระแก้ว อดีตรัฐมนตรีว่าการกระทรวงศึกษาธิการ ในรัฐบาล พลเอก ประยุทธ์ จันทร์โอชา
ประวัติ.
ตรีนุช เกิดเมื่อวันที่ 12 กันยายน พ.ศ. 2515 ที่อำเภอวัฒนานคร จังหวัดสระแก้ว (ตอนยังเป็นส่วนหนึ่งของจังหวัดปราจีนบุรีในขณะนั้น) เป็นบุตรนายพิเชษฐ์ 
นางขวัญเรือน เทียนทอง เป็นหลานสาวเสนาะ เทียนทอง มีพี่น้อง คือฐานิสร์ เทียนทอง อนุรักษ์ เทียนทอง และบดี เทียนทอง ด้านครอบครัวสมรสกับ ศาสตราจารย์คลินิก นายแพทย์เจษฎา โชคดำรงสุข อธิการวิทยาลัยแพทยศาสตร์ มหาวิทยาลัยรังสิต อดีตปลัดกระทรวงสาธารณสุข
สำเร็จการศึกษาระดับมัธยมศึกษาตอนปลายจากโรงเรียนบดินทรเดชา (สิงห์ สิงหเสนี) รุ่น 18 ระดับปริญญาตรี 2 ใบ คือจากมหาวิทยาลัยอัสสัมชัญ เมื่อปี 2535 และ สาขาการเงินการลงทุน จาก Western Illinois University ประเทศสหรัฐอเมริกา ในปี 2538 รวมไปถึงสำเร็จการศึกษาในระดับปริญญาโทสาขาเศรษฐศาสตร์ จากมหาวิทยาลัยเดียวกัน ใน พ.ศ. 2540 อีกด้วย
งานการเมือง.
ตรีนุช ได้รับเลือกตั้งเป็นสมาชิกสภาผู้แทนราษฎรจังหวัดสระแก้วในครั้งแรกและครั้งที่สองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคไทยรักไทย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็นสมัยที่สาม ในสังกัดพรรคประชาราช และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้รับเลือกตั้งเป็นสมัยที่สี่ ในสังกัดพรรคเพื่อไทย
พ.ศ. 2561 ตรีนุชได้ย้ายมาร่วมงานกับพรรคพลังประชารัฐ และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้รับเลือกตั้งเป็นสมัยที่ห้า
วันที่ 22 มีนาคม พ.ศ. 2564 มีพระบรมราชโองการโปรดเกล้าฯ ให้ดำรงตำแหน่งรัฐมนตรีว่าการกระทรวงศึกษาธิการ ซึ่งเป็นสตรีคนแรกที่ได้รับเลือกให้ดำรงตำแหน่งดังกล่าว
ฟุตบอลโลกหญิง 2019 รอบแพ้คัดออก

ฟุตบอลโลกหญิง 2019 รอบแพ้คัดออก เป็นการแข่งขันในรอบที่สองในการแข่งขันฟุตบอลโลกหญิงต่อจากรอบแบ่งกลุ่ม โดยจะเริ่มแข่งขันในวันที่ 22 มิถุนายนและสิ้นสุดในวันที่ 7 กรกฎาคมซึ่งเป็นวันแข่งขันรอบชิงชนะเลิศซึ่งจะจัดที่ปาร์กอแล็งปิกลียอแนในเมืองลียง โดยจะมีทีมที่ผ่านเข้ามารอบนี้ 16 ทีม ได้แก่ทีมชนะเลิศและรองชนะเลิศจาก 6 กลุ่ม และทีมอันดับที่สามที่ดีที่สุดอีก 4 ทีม เวลาทั้งหมดจะเป็นเวลาท้องถิ่นได้แก่เวลาออมแสงยุโรปกลาง 
รูปแบบการแข่งขัน.
ในรอบแพ้คัดออก ถ้าผลการแข่งขันเสมอกันในเวลา 90 นาที จะมีการต่อเวลาพิเศษออกไปอีก 30 นาที โดยแบ่งเป็นครึ่งละ 15 นาที แต่ละทีมจะมีสิทธิ์ส่งตัวสำรองคนที่ 4 ได้ ถ้าหลังจากหมดเวลาพิเศษแล้วยังเสมอกันอีก จะตัดสินด้วยการดวลลูกโทษ
ฟีฟ่าได้กำหนดการประกบคู่แข่งขันในรอบ 16 ทีมสุดท้ายดังนี้
การประกบคู่ในรอบ 16 ทีมสุดท้าย.
ในรอบ 16 ทีมสุดท้าย ทีมอันดับที่สามที่ผ่านเข้ารอบจะไปพบกับทีมชนะเลิศของกลุ่มเอ บี ซี และดี โดยการประกบคู่จะขึ้นกับว่าทีมอันดับที่สามจากกลุ่มใดผ่านเข้ารอบมา ดังนี้
ทีมที่ผ่านเข้ารอบ.
สองอันดับแรกจากแต่ละกลุ่มและอันดับที่สามที่ดีที่สุดอีกสี่ทีมจะผ่านเข้าสู่รอบแพ้คัดออก
สายการแข่งขัน.
<section begin=bracket /><section end=bracket />
รอบ 16 ทีมสุดท้าย.
เยอรมนี พบ ไนจีเรีย.
<section begin=r16-1 /><section end=r16-1 />
นอร์เวย์ พบ ออสเตรเลีย.
<section begin=r16-2 /><section end=r16-2 />
อังกฤษ พบ แคเมอรูน.
<section begin=r16-3 /><section end=r16-3 />
ฝรั่งเศส พบ บราซิล.
<section begin=r16-4 /><section end=r16-4 />
สเปน พบ สหรัฐ.
<section begin=r16-5 /><section end=r16-5 />
สวีเดน พบ แคนาดา.
<section begin=r16-6 /><section end=r16-6 />
อิตาลี พบ จีน.
<section begin=r16-7 /><section end=r16-7 />
เนเธอร์แลนด์ พบ ญี่ปุ่น.
<section begin=r16-8 /><section end=r16-8 />
รอบก่อนรองชนะเลิศ.
นอร์เวย์ พบ อังกฤษ.
<section begin=qf1 /><section end=qf1 />
ฝรั่งเศส พบ สหรัฐ.
<section begin=qf2 /><section end=qf2 />
อิตาลี พบ เนเธอร์แลนด์.
<section begin=qf3 /><section end=qf3 />
เยอรมนี พบ สวีเดน.
<section begin=qf4 /><section end=qf4 />
รอบรองชนะเลิศ.
อังกฤษ พบ สหรัฐ.
<section begin=sf1 /><section end=sf1 />
เนเธอร์แลนด์ พบ สวีเดน.
<section begin=sf2 /><section end=sf2 />
รอบชิงอันดับที่สาม.
<section begin=tpp /><section end=tpp />
พรรคชาตินิยมฟาสซิสต์

พรรคชาตินิยมฟาสซิสต์(PNF) เป็นพรรคการเมืองของอิตาลี ที่ถูกก่อตั้งโดยเบนิโต มุสโสลินีที่เป็นการแสดงความคิดทางการเมืองของลัทธิฟาสซิสต์ (ก่อนหน้านี้ได้แสดงออกโดยกลุ่มที่เป็นที่รู้จักคือ ฟาสเช่) พรรคนี้ได้มีบทบาทขึ้นปกครองอิตาลีตั้งแต่ปี ค.ศ. 1922 เมื่อกลุ่มฟาสซิสได้เข้ายึดอำนาจด้วยการเดินขบวนสู่โรม จนถึงปี ค.ศ. 1943 เมื่อมุสโสลินีถูกปลดโดยสภาใหญ่แห่งฟาสซิสต์
พรรคชาตินิยมฟาสซิสต์ก่อนหน้านี้ การก่อตั้งพรรคการเมืองครั้งแรกของมุสโสลินีได้เป็นที่รู้จักกันคือ พรรคปฏิวัติฟาสซิสต์ ซึ่งถูกก่อตั้งในปี ค.ศ. 1915 ตามที่มุสโสลินีได้ตั้งชื่อเอาไว้ ภายหลังผลการเลือกตั้งที่แย่ในเดือนพฤศจิกายน ปี ค.ศ. 1919 ในที่สุดพรรคปฏิวัติฟาสซิสต์ได้ถูกเปลี่ยนชื่อมาเป็นพรรคชาตินิยมฟาสซิสต์ในช่วงการประชุมสภาครองเกสฟาสซิสต์ครั้งที่สามในกรุงโรม เมื่อวันที่ 7-10 พฤศจิกายน ค.ศ. 1921 
พรรคชาตินิยมฟาสซิสต์ได้มีรากฐานมาจากลัทธิชาตินิยมอิตาลีและความปรารถนาที่ฟื้นฟูและขยายดินแดนอิตาลี ซึ่งพวกฟาสซิสต์อิตาลีได้ถือว่าเป็นสิ่งจำเป็นสำหรับประเทศชาติที่จะยืนยันความสูงส่งและความแข็งแกร่งและเพื่อหลีกเลี่ยงการเสื่อยโทรม พวกฟาสซิสต์อิตาลีได้กล่าวอ้างว่าอิตาลีสมัยใหม่นั้นเป็นยุคที่สืบทอดต่อจากยุคโรมสมัยโบราณและเป็นมกดกและประวัติศาสตร์เพื่อสนับสนุนในการสร้างจักรวรรดิอิตาลีเพื่อจัดตั้งนโยบายสปาซิโอ วิทาเล("พื้นที่อยู่อาศัย")สำหรับการล่าอาณานิคมโดยผู้ตั้งถิ่นฐานชาวอิตาลีและเพื่อการสร้างในการควบคุมเหนือทะเลเมดิเตอร์เรเนียน 
พวกฟาสซิสต์ได้ส่งเสริมระบบเศรษฐกิจแบบบรรษัทนิยม โดยที่นายจ้างและลูกจ้างที่รวมตัวกันได้เชื่อมโยงกันในสมาคมเพื่อเป็นตัวแทนของผู้ผลิตทางเศรษฐกิจของประเทศและทำงานร่วมกับรัฐเพื่อกำหนดนโยบายทางเศรษฐกิจ ระบบเศรษฐกิจนี้มีจุดมุ่งหมายเพื่อแก้ไขปัญหาความขัดแย้งในชนชั้นโดยผ่านการร่วมมือกันระหว่างชนชั้น
พวกฟาสซิสต์อิตาลีนั้นได้ต่อต้านพวกเสรีนิยม แต่ไม่ได้แสวงหาการฟื้นฟูฝ่ายปฏิการณ์ของโลกก่อนการปฏิวัติฝรั่งเศส ซึ่งได้ถือว่าเป็นความบกพร่อง และไม่สอดคล้องกับทิศทางที่เป็นการคาดการณ์ล่วงหน้าต่อนโยบาย มันเป็นการคัดค้านต่อลัทธิสังคมนิยมของมาร์กซิสต์ เพราะเป็นความขัดแย้งโดยทั่วไปต่อลัทธิชาตินิยม แต่ยังคงต่อต้านฝ่ายปฏิการณ์ของอนุรักษ์นิยมที่พัฒนาขึ้นโดย Joseph de Maistre ได้เชื่อว่าความสำเร็จของลัทธิชาตินิยมอิตาลีจำเป็นต้องเคารพในประเพณีและความรู้สึกที่ชัดเจนของการแบ่งปันในอดีตท่ามกลางหมู่ชาวอิตาลีควบคู่ไปกับความมุ่งมั่นที่จะทำให้อิตาลีทันสมัย
พรรคชาตินิยมฟาสซิสต์พร้อมกับพรรคที่สืบทอดต่อ, พรรครีพับลิกันฟาสซิสต์ ได้ถูกสั่งต้องห้ามไม่ให้มีการสร้างขึ้นมาใหม่โดยเพียงฝ่ายเดียวโดยรัฐธรรมนูญอิตาลี: "มันจะต้องถูกห้ามเพื่อจัดระเบียบใหม่, ไม่ว่าจะอยู่ในรูปแบบอย่างใดอย่างหนึ่ง, พรรคฟาสซิสต์ที่ล่มสลายไปแล้ว"
หอรำลึกซุน ยัตเซ็น (กวางโจว)

หอรำลึกซุน ยัตเซ็น หรือ หอรำลึกจงซานเป็นอาคารทรงแปดเหลี่ยมในเมืองกว่างโจว เมืองหลวงของมณฑลกวางตุ้ง 
หอรำลึกได้รับการออกแบบโดยลู่ ยันจื่อ และถูกสร้างขึ้นด้วยเงินที่ระดมทุนโดยคนจีนทั้งในและต่างประเทศเพื่อรำลึกถึงคุณงามความดีของดร.ซุน ยัตเซ็น งานก่อสร้างเริ่มขึ้นในปี ค.ศ. 1929 และเสร็จสมบูรณ์ในปี ค.ศ. 1931 ห้องโถงเป็นโครงสร้างแปดเหลี่ยมขนาดใหญ่ที่มีความยาว 71 เมตรโดยไม่มีเสาหลัก หอรำลึกตั้งด้วยเวทีขนาดใหญ่และบรรจุคนได้ 3,240 คน
ประวัติ.
หอรำลึกในอดีตนั้นเคยเป็นที่ตั้งที่มีชื่อว่า ทำเนียบประธานาธิบดีกวางตุ้ง เมื่อครั้งที่ดร.ซุน ยัตเซ็นทำกับสู้รบเพื่อรวบรวมประเทศจีนในยุคขุนศึก
มาถึงปี ค.ศ. 1931 ทำเนียบประธานาธิบดีได้ถูกเปลี่ยนเป็นหอรำลึกซุน ยัตเซ็นสร้างขึ้นเพือรำลึกถึง ดร.ซุนยัดเซ็น ถือว่าเป็นบิดาของคนจีนยุคใหม่ ดร.ซุน ยัดเซ็น เป็นผู้ก่อตั้งพรรคก๊กมินตั๋ง และเป็นประธานาธิบดีคนแรกของจีน เป็นแกนนำคนสำคัญในการโค่นล้มราชวงศ์ชิง เป็นผู้ที่มีพระคุณกับชาวจีนอย่างใหญ่หลวงเพราะเป็นผู้ที่ปลดปล่อยชาวจีนให้รอดพ้นจากสังคมเดิมที่ล้าหลัง และระบบกษัตริย์ราชวงศ์ชิง
หอรำลึกซุน ยัตเซ็น ได้รับการบูรณะอีกครั้งในปี ค.ศ. 1972 สร้างเพื่อระลึกวันเกิดร้อยปีของ ดร.ซุน ยัตเซ็น สัญลักษณ์ของหอที่ระลึกแห่งนี้คือรูปปั้นเหมือนของตัวท่าน ที่ตั้งอยู่ทางด้านหน้าของพิพิธภัณฑ์ และแผ่นป้ายที่เขียนว่า "เทียนเซี้ยะเหวยกง” ซึ่งท่านก็เป็นผู้เขียนด้วยตัวของท่านเอง โครงสร้างภายนอกเลียนแบบวังจีน หลังคาปูด้วยกระเบื้องสีเหลือง ภายในหอมีห้องประชุมใหญ่ ห้องสมุด ดร.ซุน ยัตเซ็น ห้องภาพ และห้องบรรยาย ในห้องโถงใหญ่มีรูปปั้น ดร.ซุน ยัตเซ็น ที่ทำจากทองแดงแท้ สูง 5.8 เมตร ฐานสูง 3.1 เมตร ภายในอนุสรณ์สถานนั้นเป็นหอประชุมขนาดใหญ่รูปทรงแปดเหลี่ยม ที่ได้รับการยกย่องว่าเป็นสถาปัตยกรรมชิ้นเยี่ยม เพราะสร้างขึ้นโดยไม่มีเสากลางห้องที่จะบดบังสายตาของผู้ที่เข้ามาเยี่ยมชม
การเดินทาง.
สามารถเข้าถึงหอรำลึกซุน ยัตเซ็นได้จากรถไฟใต้ดินกว่างโจวโดยใช้เส้นทางสถานีหอรำลึกซุน ยัตเซ็น
ฟรันซิสโก โอลิเบนเซีย รุยซ์

ฟรันซิสโก โอลิเบนเซีย รุยซ์  เกิดเมื่อวันที่ 12 กุมภาพันธ์ 2477 ณ เซวตา ประเทศสเปน เขาเป็นนักกฎหมายและนักการเมืองชาวสเปน เป็นน้องชายของมานูเอล โอลิเบนเซีย
เขาเกิดที่เซวตาและศึกษากฎหมายที่มหาวิทยาลัยกอมปลูเตนเซแห่งมาดริด ใน พ.ศ. 2503 เขาได้รับเลือกสู่สภาเทศบาลเซวตา เขาทำหน้าที่ในสภาผู้แทนราษฎรระหว่าง พ.ศ. 2522–2525 ต่อมาเขาเป็นสมาชิกของกลุ่มสหภาพศูนย์ประชาธิปไตย และอยู่ในเหตุการณ์ความพยายามก่อรัฐประหารเมื่อวันที่ 23 กุมภาพันธ์ พ.ศ. 2524 หลังจากนั้นเขาก็เป็นสมาชิกวุฒิสภาระหว่าง พ.ศ. 2536–2543 และระหว่าง พ.ศ. 2546– 2550 เขาเป็นสมาชิกสภานิติบัญญัติของเซวตา
เขาเสียชีวิตเมื่อวันที่ 4 มกราคม พ.ศ. 2562 ที่โรงพยาบาลมหาวิทยาลัยเซวตา สิริอายุรวม 84 ปี 326 วัน
เนเพียร์

เนเพียร์  เป็นเมืองท่าทางทะเลในประเทศนิวซีแลนด์ ตั้งอยู่ในฮอกส์เบย์ทางชายฝั่งทิศตะวันออกของเกาะเหนือ เมืองมีประชากร 63,900 คน (มิถุนายน ค.ศ. 2018) ราว 18 กิโลเมตรทางตอนใต้ของเนเพียร์เป็นที่ตั้งของเมืองแฮสติงส์ สองเมืองนี้มักเรียกว่า "The Bay Cities" หรือ "The Twin Cities" แห่งนิวซีแลนด์ ประชากรรวมของเนเพียร์-แฮสติงส์มี 134,500 คน ทำให้เป็นเขตเมืองที่ใหญ่เป็นอันดับ 6 ของนิวซีแลนด์ เนเพียร์ตั้งอยู่ทางทิศตะวันออกเฉียงเหนือของเมืองหลวงประเทศ กรุงเวลลิงตัน ราว 320 กม.
ฮาร์เลม

ฮาร์เลม  เป็นนครและเทศบาลในประเทศเนเธอร์แลนด์ และตั้งอยู่ปลายเหนือสุดของรันด์สตัด หนึ่งในมหานครที่มีประชากรมากที่สุดของยุโรป ฮาร์เลมมีประชากร 161,265 คน ในปี ค.ศ. 2019
ฮาร์เลมถูกยกระดับเป็นเมืองเมื่อปี ค.ศ. 1245 และสร้างกำแพงเมืองแล้วเสร็จในปี ค.ศ. 1270 ปัจจุบันเป็นเมืองหลวงของจังหวัดนอร์ทฮอลแลนด์ ด้วยความที่อยู่ไม่ไกลจากกรุงอัมสเตอร์ดัม เมืองหลวงของประเทศที่ตั้งอยู่ในจังหวัดเดียวกันนั้น พลเมืองที่อาศัยในฮาร์เลมจำนวนมากจึงเดินทางสัญจรไปทำงานที่อัมสเตอร์ดัมเป็นประจำโดยใช้เวลาเดินทางเพียง 15 นาทีด้วยรถไฟ
กระดูกสันหลังอักเสบยึดติด

กระดูกสันหลังอักเสบยึดติด (AS) เป็นโรคข้ออักเสบชนิดหนึ่งที่มีการอักเสบของข้อต่อของกระดูกสันหลังในระยะยาว โดยทั่วไปแล้วข้อต่อที่กระดูกสันหลังรวมกับเชิงกรานก็จะได้รับผลกระทบ ข้อต่ออื่น ๆ เช่นไหล่หรือสะโพกมีส่วนร่วมเป็นครั้งคราว ปัญหาเกี่ยวกับตาและลำไส้อาจเกิดขึ้นได้ อาการปวดหลังเป็นลักษณะเฉพาะของ AS และมักจะเกิดขึ้นแบบมาและไป ความฝืดของข้อต่อที่ได้รับผลกระทบโดยทั่วไปแย่ลงเมื่อเวลาผ่านไป
แม้ว่าจะไม่ทราบสาเหตุของการเกิดโรค แต่ก็เชื่อว่าจะเกี่ยวข้องกับการปัจจัยทางพันธุกรรมและสิ่งแวดล้อม มากกว่า 90% ของผู้ที่ได้รับผลกระทบมีแอนติเจนของเม็ดเลือดขาวเฉพาะของมนุษย์ที่เรียกว่า HLA B27 กลไกพื้นเดิมเชื่อว่าเป็นภูมิคุ้มกันตนเอง หรือ การอักเสบต่อตนเอง โดยทั่วไปแล้วการวินิจฉัยจะขึ้นอยู่กับอาการด้วยการสนับสนุนจากการถ่ายภาพทางการแพทย์และการทดสอบเลือด 
โรคนี้ไม่มีวิธีรักษาให้หายขาด การรักษามีทั้งการใช้ยา การออกกำลังกาย การทำกายภาพบำบัด และการผ่าตัด การรักษาโดยใช้ยาจะมุ่งเน้นไปที่การลดปวดและอาการร่วม รวมถึงหยุดไม่ให้โรคดำเนินไปโดยต้านกระบวนการการอักเสบในระยะยาว ยาที่มักใช้ในโรคนี้ เช่น เอ็นเสด, ตัวยับยั้งทีเอ็นเอฟ, ยาต้าน IL-17 แลด ดีมาร์ด การฉีดสเตียรอยด์มักใช้ในกรณีที่เกิดอาการขึ้นมาฉับพลันและรุนแรง
ความชุกของโรคในประชากรอยู่ที่ราว 0.1% ถึง 0.8% โดยมักเริ่มมีอาการในช่วงวัยผู้ใหญ่ตอนต้น ทั้งเพศชายและหญิงสามารถพบโรคนี้ได้ โดยผู้หญิงมีแนวโน้มจะเกิดลักษณะการอักเสบมากกว่าการยึดติดของโรค สำหรัชความชุกของโรคในประเทศไทยมีอยู่ที่ 0.12% (ปี 1998)
เอเบลล์ 1835 ไออาร์1916

เอเบลล์ 1835 เอเบลล์1916 อาจจะเป็นดาราจักรที่ห่างไกลที่สุดเท่าที่เคยพบมา แม้ว่าการคาดการนั้นยังไม่ได้รับการยืนยัน ดาราจักรนี้คาดว่าอยู่ด้านหลังกลุ่มดาราจักร เอเบลล์1835 ในกลุ่มดาวหญิงสาว
การวิเคราะห์ของ J-band observations ระบุว่าเอเบลล์ 1835 ไออาร์1916 มีค่าเรดชิฟต์ที่ z ~ 10.0 ซึ่งหมายความว่ามันปรากฏแก่พวกเราเหมือนเมื่อประมาณ 13.2 พันล้านปีก่อน เพียง 470 ล้านปีหลังจากบิ๊กแบง และใกล้กับ การก่อตัวดาวฤกษ์ครั้งแรกในจักรวาล
เอเบลล์ 1689

เอเบลล์ 1689  เป็นกลุ่มและกระจุกดาราจักรในกลุ่มดาวหญิงสาว ห่างจากโลกประมาณ 2.2 พันล้านปีแสงและเป็นหนึ่งในกลุ่มและกระจุกดาราจักรที่ใหญ่ที่สุดเท่าที่เคยพบมา ทำให้เป็นเลนส์ความโน้มถ่วง บิดเบือนภาพของดาราจักรที่อยู่ด้านหลัง ประกอบด้วยกระจุกดาวทรงกลมประมาณ 160,000 ซึ่งมากที่สุดเท่าที่เคยพบมา มีหลักฐานว่ามีการรวมกันและก๊าซเกิน 100 ล้านองศา มวลขนาดใหญ่มากของกระจุกนี้ทำให้มีประโยชน์สำหรับการศึกษาของสสารมืดและเลนส์ความโน้มถ่วง
ในขณะที่กลุ่มและกระจุกดาราจักรที่ถูกค้นพบใน 2008 A1689-zD1 หนึ่งในสมาชิก เป็นดาราจักรที่ห่างไกลที่สุดเท่าที่เคยพบมา
พงศนารถ วินศิริ

พงศนารถ วินศิริ (1 กันยายน พ.ศ. 2497 – 9 สิงหาคม พ.ศ. 2568) ชื่อเล่น ตู่ เป็นอดีตนักแสดงชายชาวไทย มีผลงานละครและภาพยนตร์ต่าง ๆ ซึ่งส่วนมากจะรับบทเป็นตัวร้าย
ประวัติ.
พงศนารถ เกิดเมื่อวันที่ 1 กุมภาพันธ์ พ.ศ. 2496 ที่ตำบลเขารูปช้าง อำเภอเมืองสงขลา จังหวัดสงขลา
เสียชีวิต.
พงศนารถ ถึงแก่กรรมอย่างสงบด้วยอาการโรคมะเร็ง เมื่อวันที่ 9 สิงหาคม พ.ศ. 2568 ณ โรงพยาบาลเพชรเวช กรุงเทพมหานคร สิริอายุ 72 ปี โดยมีกำหนดการพระราชพิธีเพลิงศพในวันที่ 16 สิงหาคม พ.ศ. 2568 ณ วัดธาตุทอง พระอารามหลวง แขวงพระโขนงเหนือ กรุงเทพมหานคร
แคร็ปซูว์แซ็ต

แคร็ปซูว์แซ็ต  เป็นของหวานที่มีต้นกำเนิดในประเทศฝรั่งเศส ประกอบด้วยแป้งเครปราดด้วยซอสเบอร์ซูว์แซ็ต (beurre Suzette) ซึ่งมีส่วนประกอบเป็นน้ำตาลเนยที่เคี่ยวจนเป็นคาราเมล น้ำส้ม เปลือกส้ม เหล้ากร็องมาร์นีเย เหล้าทริปเปิลเซกหรือเหล้ากือราเซา แล้วจุดไฟก่อนเสิร์ฟ
ที่มาและชื่อของแคร็ปซูว์แซ็ตยังคงเป็นที่ถกเถียง ใน "Life à la Henri" หนังสืออัตชีวประวัติของอ็องรี ชาร์ป็องตีเยระบุว่า แคร็ปซูว์แซ็ตเกิดจากความผิดพลาดของเขาที่ทำอาหารติดไฟขณะเสิร์ฟให้ดยุกแห่งเวลส์ (ต่อมาทรงครองราชย์เป็นพระเจ้าเอ็ดเวิร์ดที่ 7 แห่งสหราชอาณาจักร) ที่ร้านกาเฟเดอปารีในมงเต-การ์โลเมื่อปี ค.ศ. 1895 เมื่อดยุกได้ลองเสวยและตรัสถามถึงชื่ออาหาร ชาร์ป็องตีเยได้ทูลว่า Crêpes Princesse แต่ดยุกขอให้เปลี่ยนชื่อเป็น Crêpes Suzette ตามชื่อหญิงสาวที่ร่วมโต๊ะกับพระองค์
ในขณะที่ด้านหนึ่งกล่าวว่าอาหารชนิดนี้ตั้งชื่อตามซูว์ซาน "ซูว์แซ็ต" ไรเชินแบร์ค นักแสดงชาวฝรั่งเศส ครั้งหนึ่งเธอได้รับบทเป็นคนรับใช้ผู้เสิร์ฟแพนเค้กที่เตรียมโดยเมอซีเยอโฌแซ็ฟ เจ้าของร้านอาหารมารีโว (Restaurant Marivaux) เขาเสนอให้จุดไฟบนแพนเค้กเพื่อเรียกผู้ชมและทำให้แพนเค้กอุ่นพอจะให้นักแสดงรับประทานได้